HU  ECB -PUBLIC  
  
AZ EURÓPAI KÖZPONTI BANK VÉLEMÉNYE  
(2015. október 23. )  
a hitelintézetek és befektetési vállalatok szanálásához kapcsolódó  
feltételek előzetes vizsgálatáról  
(CON/2015/ 38) 
 
Bevezetés és jogalap  
2015. szeptember 22- én az Európai Központi Bank („EKB”) a szanálási célok megvalósulása előzetes 
vizsgálatának módszertanáról (a továbbiakban: rendelettervezet) szóló vélemény alkotására kapott 
felkérést a Magyar Nemzeti Banktól („MNB”).  
Az EKB véleményalkotásra szolgáló hatásköre az Európai Unió működéséről szóló szerződés 127. 
cikkének (4) bekezdésén és 282. cikkének (5) bekezdésén, valamint a 98/415/EK tanácsi határozat1 2. 
cikke (1) bekezdésének hatodik francia bekezdésén alapul, mivel a rendelettervezet a pénzintézetekre 
vonatkozó, a pénzintézetek és pénzpiacok st abilitását lényegesen befolyásoló szabályokkal kapcsolatos 
rendelkezéseket tartalmaz. Az Európai Központi Bank eljárási szabályzatának 17.5. cikke első 
mondatával összhangban a Kormányzótanács fogadta el ezt a véleményt.  
 
1. A rendelettervezet célja  
1.1. 2014-ben a magyar Országgyűlés az Európai Parlament és Tanács 2014/59/EU irányelvének2 a 
magyar jogba történő átültetése érdekében elfogadta a hitelintézetek és befektetési vállalkozások 
szanálására vonatkozó 2014. évi XXXVII. törvényt3 (a továbbiakban: sza nálási törvény), amely 
tekintetében az EKB a CON/2014/62 véleményt4 fogadta el. A szanálási törvény többek között 
meghatározza azokat a feltételeket, amelyek alapján a szanálási hatóságként eljáró MNB 
szanálási intézkedést5 kezdeményezhet. Az egyik ilyen f eltétel az, hogy a szanálásnak a 
közérdeket kell szolgálnia6. A szanálási törvény 17. szakaszának (5) bekezdése7 alapján a 
szanálási intézkedés abban az esetben szolgálja a közérdeket, ha: a) az a szanálási törvényben 
                                                 
1  A Tanács 98/415/EK határozata (1998. június 29.) a nemzeti hatóságoknak az Európai Központi Bankkal a 
jogszabálytervezetekről folytatott konzultációjáról (HL L 189., 1998.7.3., 42. o.).  
2  Közzétéve a Magyar Közlöny 2014/98 számában.  
3  Az Európai Parlament és a Tanács 2014/59/EU irányelve (2014. május 15.) a hitelintézetek és befektetési 
vállalkozások helyreállítását és szanálását célzó keretrendszer létrehozásáról és a 82/891/EGK tanácsi irányelv, a 
2001/24/EK, 2002/47/EK , 2004/25/EK, 2005/56/EK, 2007/36/EK, 2011/35/EU, 2012/30/EU és 2013/36/EU irányelv, 
valamint az 1093/2010/EU és a 648/2012/EU európai parlamenti és tanácsi rendelet módosításáról (HL L 173., 
2014.6.12., 190. o.).  
4  Az EKB valamennyi véleménye közzététel re kerül az EKB honlapján: www.ecb.europa.eu.  
5  A szanálási törvény 17. szakaszának (1) bekezdése amely a 2014/59/EU irányelv 32. cikkének (1) bekezdését ülteti 
át. 
6  A szanálási törvény 17. szakasz (1) bekezdésének c) amely a 2014/59/EU irányelv 32. cikk (1) bekezdésének 
c) pontját ülteti át.  
7  Ez a rendelkezés a 2014/59/EU irányelv 32. cikkének (5) bekezdését ülteti át.  
ECB -PUBLIC  
2 meghatározott szanálási célok közül eg y vagy több megvalósításához szükséges és azokkal 
arányos, továbbá b) az intézmény fizetésképtelenségi eljárás keretében történő megszüntetése 
révén e szanálási célok nem tudnának legalább a szanálási intézkedés alkalmazásával elérhető mértékben megvalósul ni. 
1.2.  Az MNB elnökének a szanálási törvény 145. cikke (2) bekezdése f) pontjában adott felhatalmazás alapján a rendelettervezet a szanálási törvényben foglalt egyes szanálási célokra vonatkozó különös követelményeket fogalmaz meg, amelyek mentén az MNB  megvizsgálja azt, hogy az 
érintett szanálási cél az intézmény fizetésképtelenségi eljárás keretében történő megszüntetése, vagy a szanálási intézkedés alkalmazásával révén tudna- e jobban megvalósulni. Az MNB egyenlő 
súllyal egyedileg és együttesen is értékeli a szanálási célok várható megvalósulásának mértékét és 
a közérdeket, figyelembe véve az adott eset természetét és a körülményeket. A közérdekhez 
rendelendő súly e tekintetben nem kerül további részletezésre a rendelettervezetben. Mindennek alapján fog az MNB dönteni arról, hogy a szanálás megindításához szükséges közérdek fennáll -e. 
 
2. Észrevételek  
2.1.  A 98/415/EK tanácsi határozat 1. cikkének (2) bekezdésében foglaltakkal összhangban ez a 
vélemény kizárólag azon kérdéseket vizsgálja, amelyek túlmut atnak a 2014/59/EU irányelv magyar 
jogba történő puszta átültetésén. Az EKB hangsúlyozza továbbá azt is, hogy ez a vélemény nem 
képezi annak értékelését, hogy Magyarország megfelelően eleget tett -e a 2014/59/EU irányelv 
magyar jogba történő átültetésére vonatkozó kötelezettségének.  
2.2.  Az EKB üdvözli azt, hogy az MNB igyekszik a piaci szereplők számára fokozni az átláthatóságot és 
a jogbiztonságot az által, hogy a szanálási célokra vonatkozó olyan kritériumokat fogalmaz meg, 
amelyek mentén az MNB megvizsgálja azt, hogy a szanálási célok az intézmény 
fizetésképtelenségi eljárás keretében történő megszüntetése vagy a szanálási intézkedés alkalmazása révén tudnának -e megvalósulni.  
2.3. Ugyanakkor a konzultáló hatóság számára megfontol ásra javasolt az , hogy a rendelettervezet a 
2014/59/EU irányelvben foglaltakon túlmutató mértékben szükségtelenül korlátozza- e a szanálási 
hatóságként eljáró MNB mérlegelési jogkörét.  
 
Ezt a véleményt közzéteszik az EKB honlapján.  
 
 
Kelt Frankfurt am Mainban, 2015. október 23- án. 
 
[aláírás] 
 
az EKB elnöke 
Mario DRAGHI